**BHAGAVAD GITA GREATEST**

**KAPITEL 18, VERS 1-6.**

*Forklar meningen med vers 2 – hvorfor vil det være gavnligt for ens frelse at give afkald på udbyttet af ens handlinger?*

*Hvem kan benytte sig af denne løsning?*

*Kan den hjælpe hinduismen til flere tilhængere? Hvem?*

Arjuna sagde:

1. Oh du langarmede Krishna, jeg ønsker at kende sandheden om forsagelse og afkald, hver for sig.

Den ophøjede sagde:

1. De vise (brahminerne) kender forsagelse af begærmotiverede handlinger som forsagelse. De klartskuende kalder afkald på frugten af alle handlinger for afkald.
2. Nogle tænksomme siger, at man bør give afkald på enhver handling, fordi den er besmittet, og andre siger, at man ikke bør give afkald på handlinger såsom ofre, gaver og askese [liv i forsagelse].
3. Hør, oh Arjuna, afgørelsen angående afkald. Der siges at være tre slags afkald, oh Arjuna.
4. Handlinger såsom ofre, gaver og askese bør man ikke give afkald på. For ofre, gaver og askese er renselsesmidler for de tankefulde.
5. Men disse handlinger skal udføres, oh Arjuna, idet man opgiver tilknytning til deres frugter. Det er min faste og endelige beslutning.

**KAPITEL 18, VERS 41-49:**

*I vers 41-44 opregner Krishna de 4 kasters pligter og karaktertræk. Hvad er pointen med at inddrage dem i samtalen?*

*Krishna svarer selv i vers 45-56. Forklar hans svar med jeres egne ord.*

*Kan den hjælpe hinduismen til flere tilhængere? Hvem?*

1. Brahmanerne, kshatriyaerne, vaishyaerne og shudraernes [de fire varnaer (kaster) ]handlinger, oh Arjuna, fordeler sig efter de gunaer, som bestemmer deres natur.

*Gunaer*: menneskets tre bestanddele –de tre guna'er: sattva (godhed), rajas (lidenskab og handlekraft) og tamas (mørke og træghed)

1. Sindsro, selvkontrol, askese, renhed, overbærenhed, oprigtighed, erkendelse, viden, og gudstro er en brahmans pligter, affødt af hans natur.
2. Heltemod, energi, fasthed, dygtighed, tapperhed, gavmildhed, og hersker-mentalitet er en kshatriyas (krigerkastens) pligter, affødt af hans natur.
3. Agerbrug, kvægavl og handel er en vaishyas pligter, affødt af hans natur, og shudraens pligter, affødt af hans natur, er at tjene.
4. Når mennesket hengiver sig til sin egen pligt, opnår det den højeste fuldkommenhed. Hør, hvorledes den, der er hengiven til sin pligt, vinder fuldkommenhed.
5. Efter ved hjælp af sin egen pligt at have æret den, fra hvem væsnerne har deres oprindelse og ved hjælp af hvem hele verden er udstrakt, vinder mennesket fuldkommenhed.
6. Bedre er det at udføre sin egen pligt ufuldstændigt, end at udføre en andens pligt godt. Når man udfører en handling, der er bestemt af ens natur, pådrager man sig ikke skyld.
7. Man bør ikke, oh Arjuna, undlade at udføre sin medfødte pligt, selv hvis den er besmittet med fejl, for alle foretagender er omgivet af fejl, ligesom ilden af røg.
8. Den, hvis erkendelse under alle forhold er uden tilknytning, hvis selv er besejret og hvis begær er forsvundet, han opnår fuldstændig samme frihed for handling, som ved forsagelse.

*Kan du finde beskrivelser af vejene til frelse: erkendelsens vej*

*Hengivelse til en enkelt guddom*

*Karma- personlig vej (står også ovenfor)*

*Hvad vil der ske, hvis man forsøger at undgå at gøre ens pligt?*

1. Når du med sindet lægger alle handlinger over på mig, med mig som det højeste, idet du tager tilflugt til erkendelsens yoga (buddhiyoga), skal du altid have sindet rettet på mig.
2. Med sindet rettet på mig vil du, på grund af min nåde, overvinde alle onder; men hvis du, på grund af jegfølelse, ikke lytter, så vil du gå til grunde.
3. Hvis du, når du har taget tilflugt til jegfølelsen, tænker "Jeg vil ikke kæmpe", så er denne beslutning forgæves. Urmaterien vil tvinge dig. **(urmaterien – Brahman vil tvinge dig)**
4. Bundet af din egen medfødte pligt, vil du, oh Arjuna, endog ufrivilligt gøre, hvad du ikke ønsker at gøre.
5. Oh Arjuna, herren befinder sig i alle væsners hjerte, idet han ved hjælp af sit blændværk (maya) får alle væsner til at bevæge sig, som om de var styret af en maskine.
6. Tag med hele dit væsen din tilflugt til ham alene, oh Arjuna. Ved hans nåde vil du opnå den højeste fred og en evig bolig.
7. Således har jeg gengivet for dig denne erkendelse, den hemmeligste blandt hemmelige. Når du har reflekteret fuldstændigt over den, så gør som du ønsker.
8. Hør endvidere mine højeste og allermest hemmelige ord. Fordi du er mig yderst kær, vil jeg fortælle, hvad der er til din fordel.
9. Hold sindet fæstnet på mig, vær mig hengiven, bring mig ofre, vis mig respekt. Til mig vil du komme. Det lover jeg dig i sandhed, for du er mig kær.
10. Opgiv alle pligter og tag tilflugt til mig alene. Jeg vil befri dig fra al skyld. Vær ikke bekymret.
11. Dette bør du under ingen omstændigheder videregive til en person, der er uden askese, en der er uden hengivenhed, ej heller til en, der ikke ønsker at lytte, eller viser foragt for mig.
12. Den, som vil fremsætte denne højeste hemmelighed for mine hengivne, han har den største hengivenhed til mig og vil uden tvivl komme til mig.

Digtets sidste linie:

74. Arjuna sagde: Forblindelsen er forsvundet, jeg har vundet klarhed, takket være din nåde, oh Krishna. Jeg står fast. Tvivlen er forsvundet. Jeg vil handle i overensstemmelse med dit ord.

*Har man en fri vilje ifølge Bhagavad Gita?*

*Se skemaet – kan vi nu skrive noget i kolonnen Postaksial Kompromisreligion?*